Feduk. Fyodor Andreyevich Insarov (1992-yil 9-fevral, Moskva), Feduk taxallusi bilan mashhur boʻlgan rossiyalik qoʻshiqchi, hip-hop va haus-rep ijrochisi va qoʻshiq muallifi. U yakkaxon faoliyatini 2010-yilda boshlagan, oʻshandan beri ikkita mini-albom va yettita studiya albomini chiqargan. Toobe bilan birgalikda yozilgan „Sezon pojarche“ debyut albomi 2013-yil 3-iyunda chiqdi. 2013-yilda Anton Bormatovning „Okolofutbol“ filmi uchun asosiy trekni yozdi: qoʻshiq xitga aylandi, ammo Fyodorni „futbol bezorisi“ obrazi bilan bogʻlay boshladi. Keyinchalik ketma-ket uchta albom chiqardi. 2014-yilda Versus Interseason No2 musobaqasida ishtirok etdi va u yerda peterburglik Yung Trappani magʻlub etdi (1:2). Haqiqiy muvaffaqiyat Fyodorga 2017-yilda reper Eldjey bilan birgalikda yozilgan „Rozovoye vino“ qoʻshigʻi chiqqanidan soʻng keldi, bu yilning asosiy rus tilidagi xitlaridan biriga aylandi. Hayoti. Fyodor 1992-yil 9-fevralda Moskvada tugʻilgan. Otasi Andrey Lvovich Insarov MGIMOda jismoniy tarbiya fanidan dars beradi. Onasi – Tatyana Vladimirovna Insarova, rus tili va adabiyoti oʻqituvchisi. Kirill ismli akasi bor. Bolaligidanoq otasining Rossiya elchixonalari qoshidagi maktablarda oʻqituvchilik faoliyati (xizmat safari) bilan bogʻliq holda bir necha bor uzoq vaqt xorijda yashagan: besh yoshidan ota-onasi bilan bir necha yilga Xitoyga koʻchib oʻtgan, 11 yoshdan 15 yoshgacha Vengriyada yashagan. Oʻzining soʻzlariga koʻra, u birinchi marta Budapeshtda rep eshitgan. Musiqiy uslub boʻlajak ijrochida shunchalik kuchli taassurot qoldirdiki, u oʻz qoʻshiqlarini yozishni sinab koʻra boshladi. Xuddi shu yerda, Vengriyada, Fyodor „Rodnik“ (Rodnique) taxallusi bilan mashur boʻlgan maslakdoshi bilan uchrashdi. Rodnik yangi repperga yordam bera boshladi, ular bir nechta qoʻshma treklarni yozishdi. „Feduk“ taxallusi Vengriya bilan bogʻliq boʻlib, Fyodor Insarov shu nom bilan tanilgan. Shaxsiy hayoti. Fyodor restorator Arkadiy Novikovning qizi Aleksandra Novikova bilan uchrashdi, u bilan 2021-yil 22-mayda uch yillik tanishuvdan keyin turmush qurgan. 2022-yil 2-mart oilada Nina ismli qiz farzand dunyoga keldi.